
Àrea de #DeltebreProjecció
Revalorització econòmica


Extracte de la Convocatòria per a la concessió de Subvencions per al Patrocini Publicitari del municipi de Deltebre per a l’exercici 2023. 
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, General de Subvencions, es publica l’extracte de la convocatòria el text complet el qual es pot consultar a la Base de Dades Nacional de Subvencions.
1.- Beneficiaris
Podran ser destinataris de les subvencions regulades en les presents bases aquelles persones físiques o jurídiques que, empadronades o amb seu social al municipi de Deltebre, reuneixin els següents requisits:
· Siguin titulars dels vehicles, o en tot cas que siguin socis de les cooperatives que tenen la titularitat dels vehicles. 
· Siguin titulars dels vehicles, o formin part de cooperatives i associacions titulars dels vehicles, destinats a qualsevol activitat en el caire lúdic o turístic que fomentin o promoguin una repercussió publicitària, dintre o fora del nostre àmbit, en funció de la puntuació del projecte.
· En cas de no ser els titulars dels vehicles, que disposin de l’autorització, per part representant o la persona amb poders per contractar de la cooperativa titular dels vehicles, als efectes de poder inserir la publicitat al vehicle.
· Que els vehicles reuneixin totes les condicions legals necessàries per a dur a terme el transport terrestre de mercaderies i que estiguin actualment en actiu/en ús.
· Siguin titulars de les activitats empresarials, de caire lúdic, turístic o alimentari, que fomentin o promoguin una repercussió publicitària, dintre o fora del nostre àmbit, en funció de la puntuació del projecte.
· Siguin titulars de les activitats empresarials, establiments comercials i/o de serveis, que s’adhereixin, durant el termini mínim d’un any, a la plataforma de comerç online MarketPlace (deltamarket.cat). 
· Tenir seu social o estar, la persona sòcia o titular, empadronada a Deltebre.
· Prendre el compromís d’inserir en un lloc visible del vehicle/s, el patrocini publicitari per mig del material gràfic (emblema) de l’Ajuntament de Deltebre durant el termini mínim d’un any. El disseny serà proporcionat per l’Ajuntament de Deltebre, i la seva impressió i la instal·lació es durà a terme per part del beneficiari de la subvenció.
· Acreditar, mitjançant certificats corresponents, estar al corrent de les obligacions tributàries amb l’Estat, amb la Generalitat de Catalunya, així com de les obligacions amb la Seguretat Social i amb l’Ajuntament de Deltebre, en el moment de la sol·licitud.
· No haver estat mai objecte de sancions administratives fermes ni de sentències fermes condemnatòries per haver exercit o tolerat pràctiques discriminatòries per raó de sexe o de gènere d’acord amb l’art. 11 de la Llei 17/2015 d'Igualtat efectiva de dones i homes.
· No podrà realitzar-se el pagament de la subvenció en tant que el beneficiari sigui deutor per resolució de procedència de reintegrament.
2.- Objecte 
Objecte: regular les subvencions atorgades per activitats de patrocini publicitari del municipi de Deltebre, les quals fomentin i facin difusió del municipi de Deltebre en l’àmbit de Catalunya, de l’Estat i en l’europeu, per mig de la incorporació de publicitat estàtica a la carrosseria de vehicles de qualsevol activitat, en el caire lúdic o turístic, així com per la participació en fires i/o mostres i la inclusió dels logotips i links de l’Ajuntament de Deltebre en el material d’informació turística, webs i als aparadors dels establiments comercials i/o de serveis, així com, si escau, a les xarxes socials.
Finalitat: fomentar la projecció del municipi cap a l’exterior per mig del patrocini publicitari.
3.- Bases reguladores
Bases reguladores per a la concessió de Subvencions per al Patrocini Publicitari del municipi de Deltebre per a l’exercici 2023 publicades a chrome-extension://efaidnbmnnnibpcajpcglclefindmkaj/https://deltebre.cat/wordpress/wp-content/uploads/2023/01/BASES-PATROCINI-PUBLICITARI_2023_1.pdf
4.- Quantia
Quantia total màxima de les subvencions convocades: 3.000,00.-€. Aquest import màxim podrà ser ampliat d’acord amb les sol·licituds rebudes i les disponibilitats pressupostàries. 
Crèdit pressupostari al qual s’imputen les subvencions: Aplicació Pressupostària 480.00-23103 Incentius a la Dinamització Econòmica i per a la Millora Imatge de Poble. En cas contrari, quedaran automàticament sense aplicació.
La quantia de la subvenció màxima que s'atorgarà per projecte serà aquella que resulti del repartiment de la consignació pressupostària de forma proporcional a la puntuació obtinguda. 
El procediment per a la concessió de les subvencions es tramitarà en règim d’adjudicació directa, i s’aniran resolent per ordre d’entrada de les sol·licituds i fins esgotar la partida pressupostària destinada a tal efecte.


L’activitat subvencionable consisteix en la realització d’un patrocini publicitari del municipi de Deltebre, de forma voluntària, per mig de la instal·lació d’imatges visibles a les carrosseries dels vehicles, així com en el material d’informació turística, webs de qualsevol activitat en el caire lúdic,  turístic o alimentari i als aparadors dels establiments comercials i/o de serveis, així com, si escau, a les xarxes socials, del municipi de Deltebre. Les imatges, logos o altres que han de servir per tal de fer el patrocini publicitari del municipi de Deltebre, hauran de ser autoritzades expressament per part de l’Ajuntament de Deltebre per tal de ser aptes als efectes d’atorgar la subvenció.
Serà subvencionable una part proporcional del cost de l’activitat subvencionable. Per al repartiment de la dotació assignada a aquesta subvenció, es tindrà en compte la puntuació obtinguda per cada sol·licitant i es realitzarà el prorrateig directament proporcional sobre l’import total de la partida pressupostària habilitada a l’efecte de dotar la subvenció regulada en les presents bases, tenint en compte que les subvencions s’atorgaran fins a l’esgotament de la dotació reservada a la partida pressupostària assignada.
Per a les sol·licituds per la difusió del municipi de Deltebre mitjançant les següents línies:
Línia 1 Retolació de vehicles:
· Supòsit 1: Es subvencionarà fins el 100% del cost de l’activitat subvencionable, amb un màxim de 600,00.-€. La retolació del logotip proporcionat per l’Ajuntament ha de ser dimensionada a la pròpia retolació del beneficiari, ocupant un mínim del 10% de la superfície a retolar.
· Supòsit 2: Si el vehicle ja està retolat, es subvencionarà la retolació, dimensionada a la ja existent, del logotip proporcionat per part de l’Ajuntament de Deltebre, ocupant un mínim del 10% de la superfície a retolar, i l’incentiu que s’atorgarà serà del doble del cost d’aquesta retolació, amb un màxim de 600,00.-€
Línia 2  Web de l’activitat econòmica sol·licitant:
Per a les sol·licituds per la difusió del municipi de Deltebre mitjançant el web de l’activitat econòmica sol·licitant, es subvencionarà fins el 100% del cost de l’activitat subvencionable, amb un màxim de 100,00.-€.
Línia 3  Resta d’activitats subvencionables:
Per a la sol·licitud per la difusió del municipi de Deltebre mitjançant la resta d’activitats subvencionables, es subvencionarà fins el 100% del cost de l’activitat subvencionable, amb un màxim de 200,00.-€.
Línia 4  Adhesió a la plataforma MarketPlace
Per a la sol·licitud per la difusió del municipi de Deltebre mitjançant l’adhesió a la plataforma de comerç online MarketPlace (deltamarket.cat), es subvencionarà el 50% de la quota d’inscripció, amb un màxim de 50,00.-€.
Línia 5  Publicitat a les Pantalles LED del municipi de Deltebre:
· Supòsit 1: Incentiu de 131,25.-€ (el 75%) de la tarifa d’inserció d’espais durant 4 setmanes. El servei inclou:
· Imatge fixa 10”
· Programació
· Tarifa 4 setmanes
· Supòsit 2: Incentiu de 75,75.-€ (el 75%) de la tarifa d’inserció d’espais durant 4 caps de setmana. El servei inclou:
· Imatge fixa 10”
· Programació
· Tarifa 4 caps de setmana

Per a l’adjudicació es tindrà en compte els següents criteris objectius:

	Criteris
	Puntuació

	Imatge del vehicle (volum i superfície a aplicar publicitat)
	10 punts si és semi-remolc

	
	5 punt si és un vehicle rígid

	Antiguitat del vehicle a retolar
	10 punts vehicles fins a  5 anys

	
	5 punt vehicles de 5 a 10 anys

	Destins/rutes habituals del vehicle (àmbit de Catalunya)
	5 punt per cada província

	Destins/rutes habituals del vehicle (àmbit de estatal)
	10 punts per cada CA

	Destins/rutes habituals del vehicle (àmbit europeu)
	Fins 3 punts segons el nº de viatges a realitzar

	
	Fins a 3 punts segons els països visitats

	Impacte ambiental del vehicle
	Zero emissions – Vehicles elèctrics
	20 punts

	
	ECO – Vehicles híbrids endollables o no endollables
	15 punts

	
	C – Turismes i furgonetes lleugeres (gasolina a partir de gener 2006 i dièsel a partir de 2014)
	10 punts

	
	B- Turismes i furgonetes lleugeres (gasolina a partir de gener del 2000 i dièsel a partir de 2006
	5 punts

	La creació de noves experiències turístiques a Deltebre. (S’entén per “nova experiència turística” una activitat o servei que fins ara no s’ha realitzat al municipi de Deltebre)
	Fins a 48 punts

	La creació de paquets turístics en els que les empreses que ofereixen el servei siguin de Deltebre
	Fins a 36 punts

	Edició de material de promoció turística de l’empresa (flyers, fulletons, plànols, etc)
	Fins a 15 punts

	La creació o actualització de webs o microsites de les empreses
	Fins a 15 punts

	La participació a fires o promocions turístiques en les quals no participi directament l’Ajuntament
	Internacional 32 punts

	
	Estatal 16 punts

	
	Autonòmica 8 punts

	
	Provincial 4 punts

	La participació en accions de promoció turística organitzades per l’Ajuntament
	Fins a 36 punts

	La formació en matèria de turisme (cursos específics de turisme, restauració, idiomes) del personal que treballo a l’empresa i que es realitzin durant l’exercici anual vigent
	2 punts/curs, fins un màxim de 10 punts

	Estar associats a FECOTUR
	15 punts

	Estar associats a l’Associació d’Empresaris Turístics del Delta de l’Ebre
	12 punts

	Estar adherits a la Carta Europea del Turisme Sostenible
	8 punts

	Activitat o producte marca Reserva de la Biosfera
	8 punts

	Disposar del títol de Punt d’Informació Turística del Parc Natural (s’ha realitzat el curs de formació per conèixer millor el Delta)
	4 punts

	Disposar del títol d’Expert en el Parc Natural (que és el mateix curs però molt més extens)
	6 punts

	Que l’establiment disposi d’algun segell de qualitat
	8 punts/segell

	Certificat d’adhesió a la plataforma de comerç online MarketPlace
	36 punts



La valoració final que s'atorgarà al projecte resultarà de la suma de la puntuació obtinguda en cada criteri. La valoració es realitzarà per mig d’un informe tècnic on es reflectirà l’aplicació dels criteris que donen lloc a la conclusió del mateix.
5.- Termini de presentació de sol·licitud
La subvenció es concedirà a instància de la part, i el període per presentar les sol·licituds s’iniciarà a l’endemà de la publicació d’aquesta convocatòria i fins el 31 d’octubre de 2023.
La sol·licitud es presentarà per mig del model normalitzat que es pot trobar al web de l’Ajuntament de Deltebre www.deltebre.cat
Les sol·licituds es presentaran, preferentment, a l’Espai de Reactivació Socioeconòmica (amb cita prèvia) de l’Ajuntament de Deltebre, no obstant això, podran presentar-se per qualsevol dels mitjans que preveu la Llei 39/2015, d’1 d’octubre, i aniran acompanyades de la següent documentació:
· Instància de sol·licitud de subvenció.
· Declaració responsable que indiqui el compromís de dur a terme el patrocini publicitari com a mínim durant el període d’un any.
· Declaració responsable que indiqui el compromís d’adhesió a la plataforma de MarketPlace de l’Ajuntament de Deltebre com a mínim durant el període d’un any.
· Documentació del vehicle per mig del qual es realitzarà l’activitat de patrocini publicitari, en cas de vehicle articulat es requerirà la documentació dels dos vehicles (fixa tècnica, permís de circulació i targeta de transport). 
· Autorització expressa, per part del titular del vehicle o representant legal de la cooperativa, per al cas que l’Ajuntament sigui requerit per una altra administració amb la finalitat d’aportar les dades del vehicle ho pugui fer.
· Documentació que acrediti la titularitat de l’activitat que desenvolupa l’objecte de subvenció.
· Factura que acrediti l’execució de l’activitat per a la línia 5.
· Documentació que acrediti que es compleixen els criteris de concessió (base 10 de les presents bases).
· Certificat que la persona sol·licitant es troba al corrent de les seves obligacions tributàries amb l'Agència Estatal d'Administració Tributària, amb la Generalitat de Catalunya i la Seguretat Social així com amb l’Ajuntament de Deltebre.  
· Còpia de la documentació següent (únicament si aquesta no està en poder de l’Ajuntament de Deltebre):
· Persones físiques: DNI de la persona sol·licitant
· Persones jurídiques: CIF de la persona sol·licitant i DNI/NIE del representant legal
En cas de resultar beneficiari o beneficiària, es requerirà la presentació de la documentació acreditativa ja referenciada en la declaració responsable, sempre i quan no consti en els registres de l'Ajuntament o hagi pogut ser consultada per aquest.
El criteri per determinar l’ordre d’accés a  la subvenció, quan sigui necessari, serà l’ordre de presentació de les sol·licituds, amb tota la documentació complerta i correcta, i fins a l’esgotament de la partida pressupostària assignada.
Exhaurit el termini de presentació de les sol·licituds de subvencions, des de l’Àrea de #DeltebreProjecció de l’Ajuntament de Deltebre, un cop examinada la documentació aportada, s’emetrà la relació de persones que tenen dret a la subvenció i l’import individual d’aquesta. Vista la relació de persones amb dret a la subvenció, s’elevarà proposta a la Junta de Govern Local, aquest òrgan acordarà en virtut de la proposta i dins el termini de 2 mesos des de la data de presentació de les sol·licituds, entenent-se desestimada sinó es resol en aquest termini.
L’esmena de defectes o l’aportació de documentació s’ha de realitzar, previ requeriment i amb advertència de desistiment, en el termini màxim de 10 dies des de la seva notificació.
6.- Altres dades
6.1.- Règim de compatibilitats
Aquesta subvenció no és compatible amb les altres subvencions, ajuts, incentius, ingressos o recursos per la mateixa finalitat procedents de l’Ajuntament de Deltebre.
Les subvencions objecte de les bases corresponents a aquesta convocatòria s’atorgaran fins esgotar la corresponent partida pressupostària.
6.2.-Règim de concessió
La concessió s’efectuarà mitjançant un règim d’adjudicació directa, i s’aniran resolent per ordre d’entrada de les sol·licituds i fins esgotar la partida pressupostària destinada a tal efecte. 

Deltebre (Delta de l’Ebre), gener 2023.
EL SECRETARI ACCTAL.,



David Torres Fabra

